**ОТЧЕТ**

 **за дейността на НЧ “Братство 1906”**

 **с. Бръшлен, общ. Сливо поле, обл. Русе**

 **през 2022 год.**

 Народно Читалище “Братство 1906” е първото учредено читалище на територията на общ. Сливо поле. Учредено от млади ентусиазирани бръшленци начело с Александър Райков Михайлов, учител в с.Бръшлен през далечната 1906г. От тогава до сега читалището е център за просвета,култура,наука и за съхраняване на българските народни традиции.

 Основната стратегическа цел на читалището, като културно-просветно средище е активна културна, информационна, социална и гражданска функция. Читалищната дейност е свързана с проучване, възстановяване, запазване и популяризиране на местните културни традиции и наследство. Формиране на читалището, като място за общуване, контакти, информираност на населението, развитие и поддържане на читалищната инфраструктура и технологично обновяване на читалищната база.

През отчитания период библиотечният фонд се увеличи с 182 тома на обща стойност 2605,08лева, от които 157 закупени на стойност 2270,23лв. и 25 тома дарени книги. Отчислените книги бяха 91 тома книги физически и морално остарели.

Общо в библиотеката към читалището на разположение на читателите са 11215 тома. Редовните читатели са 94 /деветдесет и четири/ са редовните читатели и се радват на разнообразна литература. Посещенията през 2022г. са 521.

 Абонамента съответно е съобразен с интересите на читателите*.* Читалището е абонирано за вестник „Минаха години“ и „Читалищен вестник”.

 Към читалището продължават да функционират:

- Група за изворен фолклор “Бръшленсkи баби“

- Група за обработен фолклор “Бръшленска китка“

- Детска група „Лазарки“

- ДТС „ХОП-ТРОП“

 - Коледарска група

През изминалата 2022г. дейността на читалището се организираше съгласно приетият календарен план.

 Януари читалището стартира дейността с отбелязването на Бабинден.

 През февруари се отбеляза годишнината от обесването на Васил Левски,както и работилницата на Баба Марта.

 Март месец е наситен с много мероприятия, осъществихме ритуала с баба Марта,която завърза мартеници на всички в центъра на селото и нарича за здраве и берекет. Отпразнувахме и деня на самодееца.

 На Трети март извихме традиционното от няколко години хоро на центъра на селото. Пред паметника на опълченците с кратка програма от децата на с.Бръшлен тържествено отбелязахме освобождението на България. На края заедно със самодейците и гостите пяхме патриотични песни.

 ДТС „ХОП-ТРОП“ взеха участие в 7-ми фолклор празник на „ Греяната ракия и зелева чорба от старовремската софра“ с.Бабово.

Април месец на Лазаров ден ДГ „Лазарки“ посети почти всички къщи в селото, пяха и наричаха за здраве и берекет.

През ваканцията се организира Великденска работилница, в която децата изработиха с желание и усмивка великденски яйца, картички и венци за предстоящия конкурс.Той се състоя в програмата на концерта за Великден. Децата поздравиха всички хора със своите Лазарски танци и песни на площада на традиционното Великденско хоро.

Празникът 24 май се отбеляза с празничен концерт на всички самодейци.

 Участието и отличното представяна на ГИФ „Бръшленски баби“ също бе удостоено с грамота от община Сливо поле за празника „Гергьовден на етносите“.

 Всеки позволен момент децата бяха в читалището, репетираха, четяха, занимаваха се с приложни изкуства и др. Въпреки всичко не сме пропуснали да отбележим 1 юни Денят на детето. Стараем се през годините да разнообразяваме празника, да подготвяме изненади за децата, да каним различни аниматори.

На Еньовден-24 юни спазвайки традицията, преди изгрев слънце набрахме росни билки и направихме Еньовски венец, под който преминаха всички за здраве.

На 5-ти Международен фестивал на танцовите, музикални и певчески изкуства „Фолк-нюанси-2022“ Слънчев бряг -Приморско-Лозенец ГИФ„Бръшленски баби“ и солово изпълнение на Данка Донева от ГОФ„Бръшленска китка“ бяха наградени.

През август бе отбелязан Рибен фест Бръшлен-2022 организиран от Кметство Бръшлен,Община Сливо поле и НЧ „Бръшлен 1906“.

Месец Септември ГОФ„Бръшленска китка се яви на международен фолклорен фестивал „Море от ритми“ гр. Балчик.

ДТС „ХОП-ТРОП“ получи грамота за явяването си на „Празника на баклавата“-с. Кошарна .

На 1 Ноември имаше честване за деня на Народните Будители и 115 години от създаването на читалището.

 През 2022г. неочаквано, но с ентусиазъм в Коледарската група имаше много нови попълнения . По инициатива на младежите групата от 16 коледари, пяха и наричаха за здраве и берекет в селото.

От името на настоятелството и от мое име Благодарим на ръководството на Община Сливо поле за отзивчивостта и подкрепата. Благодарим и на многото дарители на книги за читалището, и на тези дарители, които допринесоха за обогатяване на етнографския кът в читалището.

 През новата 2023 год. ще продължаваме заедно да работим в посока разнообразяване на социалният живот в село Бръшлен. Пожелаваме си изявите и успехите на самодейци, да са по многобройни и разнообразни с цел съхраняване на съществуващите традиции и създаване на нови.

Изготвил: Председател:

 / А.Атанасова / / С. Крумова/